Iberia (letecká spoločnosť)

Iberia, Líneas Aéreas de España, S.A. Operadora, Sociedad Unipersonal, bežne známa len ako Iberia, je španielska národná letecká spoločnosť. Sídli v Madride. Ako hlavnú základňu využíva madridské letisko Barajas.

Iberia disponuje flotilou 103 lietadiel, najmä Airbusov. Iberia, celkovo aj so svojou dcérskou spoločnosťou Iberia Regional, prevádzkuje lety do približne 102 destinácií v 39 krajinách, najmä do Európy, Afriky, Ázie a Ameriky. Spoločnosť patrí od roku 1999 aj do leteckej aliancie Oneworld.

História 
Letecká spoločnosť Iberia bola založená 28. júna 1927, kedy sa na jej vzniku podieľala aj nemecká Lufthansa. Už o rok neskôr začala Iberiu podporovať aj španielska vláda, ktorá prispievala finančnými prostriedkami na prevádzku linky z Madridu do Barcelony.

V roku 1944 došlo potom k úplnému znárodneniu aeroliniek. Ty si o dva roky neskôr vyslúžili svetové prvenstvo, keď ako prvá letecká spoločnosť po druhej svetovej vojne začali opäť lietať do Južnej Ameriky.

Veľký rozmach zažívala Iberia začiatkom osemdesiatych rokov, keď počet pasažierov prepravených za rok po prvýkrát presiahol hranicu desiatich miliónov. Začiatkom deväťdesiatych rokov navyše Iberia začala kupovať podiely v aerolinkách v Južnej a Strednej Amerike. K privatizácii spoločnosti došlo v roku 2001.

K poslednej významnej zmene v štruktúre spoločnosti došlo v roku 2009, keď sa Iberia spojila s British Airways, a spoločne tak vytvorili jednu z najväčších leteckých spoločností na svete.

Flotila 

Stav flotily zo 16. marca 2012:

V júni 2011 bol priemerný vek flotily Iberie 8,2 roka.

Vyradené typy lietadiel

Iné projekty

Zdroje 
 
 

Letecké spoločnosti Španielska
Podniky založené v 1927